Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: valamint a felsőoktatásról szóló 1993. évi LXXX. törvény szerinti egyetemi szintű
Paragraph Index: 646

a) A mesterképzési szakon végzettek ismerik: – a pszichológiatudomány történetét és meghatározó elméleti nézőpontjait, – az alkalmazott pszichológiai területek és a társtudományok alapismereteit, – a pszichológiatudomány módszereit, az adatok feldolgozásának, kezelésének szakmaietikai szabályait, – a tudományos kutatás, szakmai önképzés és a hatékony kommunikáció módszereit, – a választott szakirány speciális ismereteit és módszertanát; továbbá a kognitív pszichológia szakirányon végzettek ismerik: – az alapvető kognitív rendszereket, működésüket, a magatartásszabályozás és a viselkedésvezérlés folyamatait, – a neuropszichológia, a pszicholingvisztika, az evolúciós és biológiai pszichológia alkalmazásását a kognitív pszichológiában, – a kognitív rendszerek fejlődését, a szocializáció és a mentalizáció folyamatait, a fejlődéslélektan felhasználási lehetőségeit, – a kognitív idegtudomány, a pszichiátria, a neuorgenetika és a viselkedésgenetika kognitív pszichológiában hasznosítható eredményeit; a társadalom- és szervezetpszichológia szakirányon végzettek ismerik: – a közgondolkodás, a társadalmi kommunikáció és reprezentáció szabályszerűségeit, vizsgálatuk elméleteit és módszereit, 2008/120. szám – a történeti és politikai pszichológiát, a kulturális és társadalmi kérdések pszichológiai vetületét, a csoportdinamika és a csoportközi viszonyok meghatározóit, – a szervezetek pszichológiai tényezőit, szervezetfejlesztést, munkapszichológiát, emberi erőforrás-gazdálkodást, szervezeti konfliktusokat, konfliktusmenedzsmentet, – a gazdaságpszichológiát, a szervezeti és egyéni döntés folyamatait, a reklám, a marketing és a PR társadalom- és szervezetpszichológiai aspektusait, – a közgazdaságtan, a szociológia, a történettudomány, a kommunikációkutatás és a közvéleménykutatás társadalom és szervezetpszichológiában is hasznosítható eredményeit; a munka- és szervezetpszichológia szakirányon végzettek ismerik: – a munkapszichológiai elméleteket, a munkaalkalmasság, kiválasztás, munkahelyi szocializáció, munkahelyi képességfejlesztés módszereit, – az ergonómia és a munkahelytervezés eredményeit, – a szervezetpszichológiai kutatásokat, a szervezetfejlesztést, a vezetéspszichológiát, a szervezeti kultúra meghatározóit, – a közgazdaságtan, a munkajog, a szociológia és a közvéleménykutatás munka- és szervezetpszichológiában hasznosítható eredményeit; a klinikai és egészségpszichológia szakirányon végzettek ismerik: – a klinikai pszichológia és tanácsadás elméleteit, a pszichopatológiát, a klinikai pszichodiagnosztikát, – a személyiség fejlődésének elméleteit, az életkorhoz kötődő pszichopatológiát és a pszichodiagnosztikát, – a pszichoterápiás elméleteket és az intervenciós módszereket, – az egészségpszichológia elméleteit, a klinikai egészségpszichológiát, az egészségmagatartás, egészségfejlesztés és egészségkommunikáció jellemzőit, – a stressz és a stresszel való megküzdés pszichológiáját, – az egészség-pszichofiziológia anatómai és élettani alapjait, a magatartástudomány, a neuropszichológia, a pszichofarmakológia és az addiktológia klinikai és egészségpszichológiában hasznosítható eredményeit, a tanácsadás- és iskolapszichológia szakirányon végzettek ismerik: – a tanácsadás különféle elméleti irányzatait, az életvezetési, pálya és munkatanácsadás elméleteit, a krízis-elméleteket, – a tanácsadás és az iskolapszichológia különböző területein használt diagnosztikai eljárásokat, – az iskolapszichológia elméleti irányzatait, feladatát és munkamódszereit, az oktatónevelő intézmények szervezeti sajátosságait, – a pedagógia, a gyermekvédelem, a gyermek és serdülő pszichiátria tanácsadásban és iskolapszichológiában hasznosítható eredményeit; a fejlődés- és klinikai gyermekpszichológia szakirányon végzettek ismerik: – a fejlődéspszichológia alapvető elméleteit, az érzelmi, motoros, kognitív és szociális fejlődési modelleket, 2008/120. szám – a pszichopatológia alapjait, a fejlődési pszichopatológiát, a fejlődési zavarokat, a trauma lélektanát, az emlékezeti és elaborációs mechanizmusok működését gyermekeknél, – a gyermekpszichodiagnosztikai eljárásokat és terápiás módszereket, – a humánetológia és a kognitív idegtudomány fejlődés- és gyermekklinikai pszichológiában hasznosítható eredményeit; az interperszonális és interkulturális pszichológia szakirányon végzettek ismerik: – az interperszonális kapcsolatok pszichológiai elméleteit és vizsgálati módszereit, – a kultúra pszichológiai kutatásának elméleteit és módszereit, a kisebbségek pszichológiai kutatásának módszereit, – a mediáció, a konfliktuskezelés, a pár- és családterápiás technikák alapjait, – a csoportkutatás, a kommunikációtudomány és a kultúrakutatás interperszonális és interkulturális pszichológiában használható eredményeit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes